
Takurdit 


Si Wikipedia, tasanayt tilellit. 

Takurdit d isem ay ssexdamen i snat n tutlayin 
yettemcabin mlih, ttmeslayen-tent wazal n 13 n 
yimelyunen n yemdanen di tama-nni n Asya umi qqaren 
Kurdistan. Tamenzut d tutlayt takurmanjit (ney takurdit n 
ugafa), ma d tis snat d tutlayt tasuranit (ney takurdit n 
wenZul), ay ttmeslayen wazal n 2.800.000 n yemdaben 
du Lsiraq akk d 3.000.000 n yemdanen di Iran. 

Takurmanjit, tin ay ttmeslayen watas n medden, ad tt-naf 
dya s watas di "Tturk, anda ay llan 4 n yimelyunen n 
medden ay tt-yettmeslayen, deg ugafa n LEiraq, di Surya 
tt-ttmeslayen 500.000 n medden, di Arminya (100.000 n 
yemsiwlen) akk d di Iran (100.000). Llan diy wid 
yettmeslayen takurdit takurmanjit di Jurjya akk d 
Azerbijan, maca ur nezri ara achal, am wakken ay llant 
diy trebbaE timectah n Yikurdiyen ay izedyen di tmura 
tiberr'aniyen (azal n 70.000 s ujemmal), ladya di Lubnan akk d Turuft, deg Yiwunak Yedduklen (USA) akk 
d Kanada. 

Wid yettmeslayen takurdit tasuranit wwden yer 6 n yimelyunen s ujemmal, ma d wid yettmeslayen takurdit 
takurmanjit wwden yer wazal n 7 n yimelyunen, xas ma yella llan kra ay d-yeqqaren d akken wwden 
alammi d 20 n yimelyunen. Yuy lhal, maci merr'a Ikurdiyen yellan ass-a d wid ay yessnen ad mmeslayen 
tutlayt-nsen imi tamsertit (assimilation) tessawed atas seg-sen ad ggen takurdit, yernu llan ula d imdanen 
yettmeslayen tutlayin nniden, am tguranit ney tadimlit (d tutlayin tihendurufiyin ay yettemcabin wagar- 
asent, maca mgerradent yef tkurdit), yernu hesben iman-nsen d Ikurdiyen, d aya ay yettaran tikwal lehsabat 
wesren. 



Timiwa idea ttidiren Yikurdiyen. 

Tawacult-is 


Takurdit d tutlayt tahendurufit,tettekka deg ufurk n tutlayin tiraniyin , yernu yiwet si ger n tutlayin ay tt- 
icuban s watas d tafarsit ay yellan d tutlayt tayelnawt n Iran, akk d tabalucit, tutlayt n Balucistan. 

Tantalyin-is 


Tutlayt takurdit tettemxallaf yef lehsab n tmiwa i deg tt-ttmeslayen. Imesnilsiyen (linguistes) ttwalin, s 
umata, d akken tasuranit akk d takurmanjit d tutlayin, yal yiwet i yiman-is, dya di lweqt i deg ttemcabint 
mlih deg umawal, s£nt atas n wemgerrad (lxilaf) di tajerrumt-nsent, yernu tikwal, yewser' yef wid ay tent- 
yettmeslayen ad msefhamen wagar-asen. Ma d wiyad, ttwalin-tent d snat kan n tantalyin n yiwet n tutlayt. 
Am tsuranit, am tkurmanjit, di snat yid-sent s£ant tiduntalyin (sous-dialectes) ay ttmeslayen di tmiwa-nsent. 
Tantala n temdint n Sulaimaniya, di Lsiraq tuyal d tutlayt tizeyt (standard) n tsekla n Yikurdiyen n tmurt-a, 
di lweqt i deg di Iran, d tantala takurdit n Mukri (d yiwet si tentalyin n tsuranit) ay yuyalen d tutlayt n tsekla, 
yernu maci atas ay temxallaf yef tin n Sulaimaniya. Si tama nniden, ula di lyerba atni Yikurdiyen a d- 
sbeddayen tutlayt tizeyt tamaynut, ladya s leqdic-nsen di rradyu. 

Tira-s 


Di lweqt i deg Ikurdiyen n Lsiraq, Iran akk d Surya sseqdacen agemmay aErab ay yettubeddlen akken ad 
arun tutlayt-nsen, Ikurdiyen n Tturk d agemmay alatini ay sseqdacen. Di Arminya akk d tegdudyin yellan 
zik s ddaw n udabu asuvyati, d agemmay asirili (arusi) ay sseqdacen Yikurdiyen, ma yella zik-nni, uqbel n 
1946, Ikurdiyen n tmiwa-ya llan sseqdacen agemmay alatini, ay d-mazal ar ass-a sseqdacen-t kra. 

Amkan n tkurdit di tmetti 


Di Iran 

90% seg Yikurdiyen ttidiren di tudrin, ma d wiyad d imeksawen iteddun seg wemkan yer wayed. Mbesd 
ma sseddan achal n yiseggasen s ddaw n lbatel n udabu irani, ssawden Yikurdiyen ad d-sbedden tasekla 
yuran s tutlayt-nsen di tmurt-a, yernu si 1984, tenqes mlih ccedda yef tkurdit di Iran imi ay izemren 
Yikurdiyen ad yren tutlayt-nsen di tmiwa-nsen, di tmurt-a. Atas n tsufay (publications) ay d-yeffyen seg 
yimir-n, yernu Ikurdiyen n Iran s£an ula d tisgilin n rradyu yettmeslayen s tutlayt-nsen di tmurt-a. 


Di Lsiraq 

seg useggas n 1919 ay tes£a tutlayt takurdit aZayer amens'ab (statut officiel) n tutlayt taziyant (langue 
regionale), yernu d nettat ay d tutlayt n usselmed deg yiyerbazen n udabu di Kurdistan aEiraqi. Ihi Lsiraq 
ad tili tessa lxers'um yiwen n weymis s tutlayt takurdit akk d yiwen n wexxam n tezrigin (editions) ay d- 
yessuffuyen idlisen s tutlayt-a. D tantala takurdit n Sulaimaniya ay rran Yikurdiyen n Lsiraq d tutlayt-nsen 
n tsekla, yernu Eerden ad tezzizedgen seg wawalen-nni n taErabt ay yettuqqten deg-s. 


Di Tturk 

di 1938 ay tettwagdel tkurdit yernu s kra n win ara tt-yemmeslayen di berr'a yezmer ad ixelles' tafgurt 
(amende). Di tallit-a taberkant ay sEeddan Yikurdiyen, tutlayt-nsen tesr'uh atas seg wennar-is, atas n 
Yikurdiyen ay yuyalen d isnutlayen (bilingues), yernu cittah kan madi seg-sen ay ilemden ad yren u ad 







arun tutlayt-nsen. Di 1961, asmi ay d-tesbedd Tturk tamendawt 
(constitution) tamaynut, bdant a d-teffyent tsufay (publications) 
tikurdiyin, tikwal s snat n tutlayin, maca at as deg-sent ay yettwagedlen 
akken kan d-ffyent. Yernu si 1967 alammi d taggara n yiseggasen n 
1980, adabu aturki ikemmel kan yettzeggid di ccedda yef tkurdit yernu 
yesbedd-d at as n yisudaf (leqwanin) i yes ara sen-yerr takmamt i 
Yikurdiyen, ur ttmeslayen, ur ttarun tutlayt-nsen. D acu kan, di 1991, 
yekkes unabad aturki agdal-nni-yines yef tkurdit, yernu xas ur d- 
qqimen ara at as n Yikurdiyen ay yettmeslayen takurdit di Tturk , maca 
ttwalin d akken tutlayt-nsen d ahric yessan azal meqqren di tnettit- 
nsen. 

Ma Ikurdiyen n Arminya, at as n leqdicat ay d-uran s tkurdit 
takurmanjit di tallit tasuvyatit. 

Agdud-is 



Tamtut takurdit d snat yessis 
szdat Van, Tturk, 1973 


Llan deg wemdal wazal n 25 n yimelyunen n Yikurdiyen. Ger n 40 akk 

d 50% seg-sen ttidiren di Tturk, 25% seg-sen ttidiren di Iran, 20 % di Lsiraq, llan diy di Surya , di tmura n 
wenzul n Quqaz akk d Lubnan. Tuget tameqqrant deg Yikurdiyen d inselmen isunniyen, d acu kan, llan gar- 
asen diy kra n yicisiyen, n yiyazidiyen akk d yimasihiyen. Si lqern wis 10 d asawen, bdan Yikurdiyen a d- 
sbeddayan tigeldiyin (royaumes) tinselmin tisunniyin, gar-asent tageldit tayyubit (ayyubides) ay d-yesbedd 
Salah Ddin (Saladin), d tin yennuyen mgal n Yenmudag (Croises) ger n tgara n lqern wis 12 d lqern wis 13. 
Di 1920, we £ dent tmura tutrimin (tiyerbiyin) Ikurdiyen, s wemtawa (traite) n Sevres d akken ad ten- 
Eiwnent akken ad d-sbedden tamurt timziregt (independante) il yiman-nsen, d acu kan, di 1923, ttwaxedsen 
Yikurdiyen deg wemtawa n Lausanne, yernu ur ten-id-is'ag' wacemma si tmurt-nsen. D aya ay ten-yegg an 
ad bdun imenyi mgal n ddewla ! n Mustafa Kamel Ataturk, di lweqt i deg Tturk tefka-yasen tiyitiwin 
igehden, yernu tenfa atas seg-sen seg wakal-nsen. Di 1945-1946, sbedden-d Yikurdiyen n Lsiraq akk d 
Iran di Mahabad Tigduda tamagdayt takurdit ay yellan s ddaw n leEnaya tasuvyatit, d acu kan, dindin kan 
sseylin-tt YiEiraqiyen akk d Yir'aniyen s lemEawna n Britanya Tameqqrant. Imenyi i lmend b uzarug 
ikemmel ladya di Lsiraq, anda ay d-yessker Barazani imenyi mgal n udabu alemmas ger n 1961 d 1970. Di 
1974, tettunefk-as tfulmant (autonomie) i tama n Kurdistan aEiraqi, yernu tuyal Sulaimaniya d tamaneyt-is. 
Deg wemgaru n Ir'an akk d Lsiraq (1980-1988), yal yiwet si tmura-ya teEred ad tesseqdec Ikurdiyen n 
tmurt-nni nniden di les'lah-is. Di 1988, tanekra n Yikurdiyen di Lsiraq tessawed adabu aEiraqi ad asen- 
yefk tiyita ur nesEi tamtilt, imi ay yesseqdec imrigen ikruranen (chimiques) mgal-nsen. Ma di 1991, akken 
kan iEedda wemgaru n Wekriz (guerre du Golfe), yewwet diy udabu aEiraqi Ikurdiyen n tmurt-is, dya tger! 
- d iman-is tmetti tagraylant (communaute internationale) akken ad thudd fell-asen. Ikurdiyen n LEiraq 
assawden ad ttfen ahric meqqren seg tmiwa-nsen yernu sbedden-d di tmurt-nsen, di 1992, yiwet n 
"ddewla takurdit". Ma di Tturk, yettak udabu tiytiwin igehden mgal n Yikurdiyen ay d-yebdan imenyi 
imselleh ara yesselhay Ukabar n Yiqeddacen n Kurdistan ney PKK. Di 1999, yettwattef uyella 
(imdebber) n PKK, maca anect-a ur d-yerri ara lehna yer tmurt. Yuy lhal, Tturk attan a tettwali iman-is 
terra-tt tmara ad asen-tefk izerfan-nsen i Yikurdiyen, ladya imi ara tessaram ad tekcem yer Tadukli Turufit 
(Union Europeenne). 

Amezruy-is n tutlayt takurdit 


Di 1934, Eerden Yikurdiyen n Arminya ad rren takurdit takurmanjit d nettat ay d tutlayt ara yesduklen akk 
Ikurdiyen, maca ur ssawden ara. Llan diy yesdawanen (universitaires) ay iEerden ad kksen imgerraden 
(lxilafat) yellan ger n tkurmanjit akk d tsuranit i lmend n wesdukel-nsent, maca ula d nitni ur ssawden ara. 
Yuy lhal, takurdit takurmanjit tesEa tasekla yuran d taqburt, tebda-d si tgara n lqern wis 16 akk d wis 17, u 
tehbes di lqern wis 18 d wis 19, yernu d tin ay d-ssidren Yikurdiyen n Surya akk d wid yellan di Turuft, di 



















tallit i deg tella Surya s ddaw n lesnaya n Fransa. D Ikurdiyen n Surya ay d-issuffyen aylis akurdi amenzu, 
s tkurdit takurmanjit, di 1932, sakin, defrent-t-id atas n tsufay (publicaitons) nniden ay d-yeffyen di 
lyerba. 

Ma di LEiraq, d tamedyazt (poesie) takurdit n lqern wis 18, ay yuran s tentala n Suleymaniya ay ilesben 
ddur' deg usebded n tutlayt takurdit tizeyt di tmurt-a. Di tazwara n yiseggasen n 1920, bdan a d-teffyen 
yeylisen s tkurdit di Suleymaniya, ma di 1931, yesteer'ef udabu asiraqi s tkurdit tasuranit, yernu bdan a tt- 
sselmaden deg yiyerbazen imenza, d ayen yegg an tudayt-a ad tennerni mlih di Lsiraq, u ad taf iman-is. 

Yuy lhal, yemxallaf wamek tella tkurdit si tmurt yer tayed. Di lweqt i deg nezmer ad d-nini d akken tutlayt- 
a yegra-yas-d liser di Lsiraq akk d Iran, di Tturk, i deg yettidir wazal n wezgen seg Yikurdiyen, mazal 
takurdit tettidir deg wuguren meqqren, yernu attan a tteddu akken ad tenger. 

Tamselyut 


■ Deg mondeberbere.com (http://www.mondeberbere.com/tabrat/trabat7.htm) Tasuqilt syur 
Hafid Mesbah d Hamid Oubagha 


Yettwakkes-d seg "https://kab.wikipedia.Org/w/index.php?title=Takurdit&oldid=86827" 


Asebter-a yettwabeddel i tikkelt taneggarut ass n 2 Ctember 2019 yef 16:00. 

